अफवाह फैलाने वालों पर होगी कार्रवाई
मेवातक्षेत्र के स्कूलों में टीकाकरण से शारीरिक नुकसान की अफवाह को लेकर सोमवार को मदरसा पैराटीचरों की बैठक हुई। जिला अल्पसंख्यक अधिकारी डॉ. मुंशी खान की ओर से बुलाई गई बैठक में डिप्टी सीएमएचओ डॉ. छबील कुमार ने कहा कि पांच साल से अधिक उम्र के बच्चों को कोई टीका नहीं लगाया जा रहा है। पांच साल के बच्चों को भी टीकाकरण की बूस्टर डोज पिछले साल लगा दी गई है। अगर टीकाकरण हो भी तो उससे शारीरिक नुकसान नहीं होता है।
ग्रामीण क्षेत्रों में टीकाकरण से नुकसान की अफवाह फैलाई गई है। सरकारी स्तर पर ऐसा कोई टीका नहीं है जो मानव स्वास्थ्य के लिए हानिकारक है। अवैध रूप से कोई टीकाकरण कर रहा है तो उसकी सूचना तुरंत दें, जिससे उसके खिलाफ कड़ी कार्रवाई की जा सके। जिला शिक्षा अधिकारी रोहिताश्व मित्तल ने कहा कि मदरसों में कार्यरत पैराटीचर्स अपने-अपने क्षेत्रों में जाएं और अभिभावकों को समझाकर बच्चों को स्कूल लाने के लिए प्रेरित करें। परीक्षा का समय है। अगर बच्चे स्कूल नहीं आएंगे और परीक्षा नहीं देंगे तो पूरी साल खराब हो जाएगी। जिला अल्पसंख्यक अधिकारी डॉ. खान ने कहा कि पैराटीचर्स डोर टू डोर जाएं और बच्चों को स्कूल और मदरसों में लाने का प्रयास करें। उल्लेखनीय है कि जिले के मेवात क्षेत्र के स्कूलों में टीकाकरण से शारीरिक नुकसान की अफवाह के चलते बच्चे स्कूल और मदरसों में नहीं रहे हैं।
तूलेड़ामें बच्चे स्कूल नहीं आए
स्कूलमें बच्चों को इंजेक्शन से शारीरिक नुकसान पहुंचाने की अफवाह के चलते राउमावि तूलेड़ा में सोमवार को अधिकतर बच्चे स्कूल नहीं आए। ग्राम पंचायत तूलेड़ा की उपसरपंच बबीता वर्मा ने क्षेत्रवासियों से गांव में फैल रही अफवाहों को गलत ठहराते हुए इस तरह की बातों पर ध्यान देने का आह्वान किया है।
अलवर. मदरसों में टीकाकरण की अफवाह को लेकर बैठक में मौजूद पैराटीचर्स।
hin_Deva hin_Deva hin_Deva hin_Deva hin_Deva hin_Deva